Държавен вестник, бр. 27, 2013 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  27
условията на война и под заплаха за личната 
си сигурност и политическа съдба застават 
открито срещу натиска за депортирането на 
българските евреи.
Въпреки про-нацистката политика на пра­
вителството на Богдан Филов и провежданата 
политика на геноцид в Европа, България дава 
благороден пример за успешно противопоста­
вяне на опитите за унищожение на евреите. 
Благодарение усилията на народни представите­
ли от 25-ото Народно събрание, категоричната 
позиция на Българската православна църква, 
на активността на обществени личности и 
интелектуалци, на български дипломати, на 
професионални организации, на представители 
от официалната и антихитлеристка съпротива, 
на обикновени граждани, на поведението на 
еврейската общност, която приемала Бъл­
гария за свое отечество, държавният глава 
Цар Борис III се съобразява с обществения 
натиск и отказва депортирането на повече 
от 48 хил. евреи – български граждани, към 
лагерите на смъртта.
Оценявайки обективно историческите 
събития, днес не може да се оспорва фактът, 
че 11 хил. 343 евреи са депортирани от Се­
верна Гърция и Кралство Югославия, които 
тогава са под германска юрисдикция. Като 
осъждаме този престъпен акт, предприет от 
хитлеристкото командване, изразяваме съ­
жаление, че не е било във възможностите на 
местната българска администрация да го спре. 
Въпреки това опити за спасяване са правени 
от български граждани, от общественици и 
духовни лица. Народният представител Пет­
ко Стайнов внася предложение за промяна 
в Наредбата за българското гражданство, с 
която се опитва да спаси обречените на де­
портиране евреи, като им се даде автоматично 
българско гражданство.
Български дипломати издават визи за Па­
лестина на евреи от европейски страни, които 
не са български граждани, и по този начин 
спасяват още няколко хиляди души.
През юли 1944 г. правителството на Иван 
Багрянов възстановява конфискувано иму­
щество на български евреи, а през октомври 
същата година с първия си акт правителство­
то на Кимон Георгиев предлага и регентите 
одобряват окончателната отмяна на всички 
антисемитски закони в страната.
Днес ние дълбоко скърбим за всички жертви 
на Холокоста, за всеки един от депортираните 
евреи в окупираните от Хитлер територии и 
изразяваме дълбоката си почит към тяхната 
памет. Призоваваме трагичната им съдба да 
не се използва за политически спекулации с 
днешна дата.
Като народни представители от Четириде­
сет и първото Народно събрание решително 
осъждаме всички прояви на ксенофобия, ан­
тисемитизъм, религиозна и етническа нетър­
пимост и се присъединяваме към световната 
съпротива срещу тях.
Българското общество, и най-вече младото 
поколение, са в правото си да се гордеят със 
спасяването на българските евреи. То е пос­
лание към съвременното общество за търпи­
мост, доброжелателство и човеколюбие между 
хората с различен етнос, религия и култура.
Спазването на човешките права и тяхното 
гарантиране е задължително условие за мир 
и напредък и не подлежи на политически 
компромис.
Декларацията е приета от 41-ото Народно 
събрание на 8 март  2013 г. и е подпечатана 
с официалния печат на Народното събрание.
Председател на Народното събрание: 
Цецка Цачева
2351
ПРЕЗИДЕНТ 
НА РЕПУБЛИКАТА
УКАЗ № 41
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам г-н Карол Мистрик – извън­
реден и пълномощен посланик на Словашката 
република в Република България, с орден 
„Стара планина“ първа степен за изключително 
големите му заслуги за развитие на българо-
словашките отношения и сътрудничество и 
по повод окончателното му отпътуване от 
страната.
Издаден в София на 28 февруари 2013 г.
Президент на републиката: 
Росен Плевнелиев
Министър на външните работи:
Николай Младенов
Подпечатан с държавния печат.
Министър на правосъдието:
Диана Ковачева
2230
УКАЗ № 42
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам г-жа Шийла Камерър – из­
вънреден и пълномощен посланик на Република 
Южна Африка в Република България, с орден 
„Стара планина“ първа степен за изключител­
ните є заслуги за развитието и укрепването